Document ID: /roh_data/filtered/fineweb-2-filterrobots_roh.jsonl.gz/64395

Russia pretenda che l'Ucraina fineschia bloccada
- Sonda, 4.4.2015, 16:28
Cun armas na saja il conflict en l'Ucraina da l'ost betg da schliar. Mabain mo sin basa da las cunvegnas da Minsk. Quai ha ditg il minister da l'exteriur russ Sergej Lawrow a chaschun d'ina visita en la Slovachìa.
Il minister da l'exteriur russ Sergej Lawrow excluda ina schliaziun militara per la crisa en l'Ucraina. Necessari per ina schliaziun paschaivla saja dentant era che l'Ucraina fineschia la bloccada da las regiuns da Lugansk e Donezk.
Suenter in discurs cun Lawrow ha il president slovac, Andrej Kiska, crititgà la Russia pervi da l'annexiun da la peninsla da la Crim avant in onn.
RR novitads 17:00